ටූමස් ලින්ඩෝල්
ටූමස් රූබට් ලින්ඩෝල් FRS FMedSci (උපත 28ජනවාරි 1938) යනු  පිළිකා පර්යේෂණ පිළිබඳ විශේෂඥතාවයක් උසුලන ස්වීඩන ජාතික විද්‍යාඥයෙකි.  

2015 දී, ඩීඑන්ඒ අළුත්වැඩියාව පිළිබඳ  යාන්ත්‍රීය අධ්‍යයනය වෙනුවෙන්,  රසායන විද්‍යාව සඳහා නොබෙල් ත්‍යාගය,  ඇමරිකානු රසායනඥ පෝල් එල්. මොඩ්රිච්  සහ තුර්කි ජාතික රසායනඥ අෂීස් සන්ජා හා සමව ඔහු වෙත පිරිනැමුනි.

අධ්‍යාපනය 
ෆොල්කේ රූබට් ලින්ඩෝල් සහ  ඉයෙතල් හුල්ඩා හුල්ට්බැරියර් යන දෙමව්පියනට දාව ලින්ඩෝල් උපන්නේ ස්වීඩනයේ,  ස්ටොක්හොල්ම්හී, කුංස්හොල්මන්හිදීය.  1967 වසරෙහිදී ඔහු පීඑච්ඩී උපාධිය හිමි කර ගත් අතර, 1970 වසරෙහිදී වෛද්‍ය විද්‍යාචාර්යය සුදුසුකම ලැබුවේ, ස්ටොක්හොල්ම්හී කැරොලින්ස්කා ඉන්ස්ටිට්‍යුට් වෙතිනි.

අභිවෘත්තිය 
ඔහුගේ පීඑච්ඩී උපාධියෙන් අනතුරුව, ලින්ඩෝල් විසින් පශ්චාත්ආචාර්ය පර්යේෂණ සිදු කලේ  ප්‍රින්ස්ටන් විශ්වවිද්‍යාලයෙහි සහ රොකෆෙලර් විශ්වවිද්‍යාලයෙහිදීය.

ත්‍යාග සහ ගෞරව 
2015 වසරෙහිදී ඔහු වෙත රසායන විද්‍යාව සඳහා නොබෙල් ත්‍යාගය සම ලෙසින් පිරිනැමිණි.  ස්වීඩිෂ් ඇකඩමිය ප්‍රකාශයට පත් කලේ " 2015 වසරෙහි රසායන විද්‍යාව සඳහා නොබෙල් ත්‍යාගය  ටූමස් ලින්ඩෝල්, පෝල් මොඩ්රිච්  සහ අෂීස් සන්ජා වෙත සම ලෙසින් පිරිනැමුනේ  'ඩීඑන්ඒ අළුත්වැඩියාව පිළිබඳ යාන්ත්‍රීය අධ්‍යයනය' පිළිබඳව බවයි."

ආශ්‍රිත 

1938 උපත්

ජීවත්වන්නෝ
විද්‍යාඥයෝ
රසායන විද්‍යාඥයන්